CELEX: 32021D0867
Language: sk
Date: 2021-05-28 00:00:00
Title: Vykonávacie rozhodnutie Komisie (EÚ) 2021/867 z 28. mája 2021 o harmonizovaných normách pre hračky vypracovaných na podporu smernice Európskeho parlamentu a Rady 2009/48/ES

31.5.2021   
               
               
                  SK
               
               
                  Úradný vestník Európskej únie
               
               
                  L 190/96
               
            
         VYKONÁVACIE ROZHODNUTIE KOMISIE (EÚ) 2021/867
         z 28. mája 2021
         o harmonizovaných normách pre hračky vypracovaných na podporu smernice Európskeho parlamentu a Rady 2009/48/ES
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1025/2012 z 25. októbra 2012 o európskej normalizácii, ktorým sa menia a dopĺňajú smernice Rady 89/686/EHS a 93/15/EHS a smernice Európskeho parlamentu a Rady 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES a 2009/105/ES a ktorým sa zrušuje rozhodnutie Rady 87/95/EHS a rozhodnutie Európskeho parlamentu a Rady č. 1673/2006/ES (1), a najmä na jeho článok 10 ods. 6,
         keďže:
         
                     (1)
                  
                  
                     V súlade s článkom 13 smernice Európskeho parlamentu a Rady 2009/48/ES (2) sa o hračkách, ktoré sú v súlade s harmonizovanými normami alebo ich časťami, na ktoré boli uverejnené odkazy v Úradnom vestníku Európskej únie, predpokladá, že spĺňajú požiadavky, na ktoré sa tieto normy alebo ich časti vzťahujú a ktoré sú stanovené v článku 10 smernice 2009/48/EÚ a v prílohe II k uvedenej smernici.
                  
               
                     (2)
                  
                  
                     V časti III prílohy II k smernici 2009/48/ES sa stanovujú osobitné požiadavky s cieľom zabezpečiť, aby neexistovali žiadne riziká negatívnych účinkov na ľudské zdravie z dôvodu expozície chemickým látkam alebo zmesiam, z ktorých sú hračky zložené alebo ktoré obsahujú. V časti IV prílohy II k smernici 2009/48/ES sa takisto stanovujú osobitné požiadavky s cieľom zabezpečiť vysokú úroveň bezpečnosti hračiek, pokiaľ ide o elektrické riziká.
                  
               
                     (3)
                  
                  
                     Komisia listom M/445 (3) z 9. júla 2009 požiadala Európsky výbor pre normalizáciu (CEN) a Európsky výbor pre normalizáciu v elektrotechnike (CENELEC) o vypracovanie nových a revíziu existujúcich harmonizovaných noriem na podporu smernice 2009/48/ES.
                  
               
                     (4)
                  
                  
                     Na základe žiadosti M/445 z 9. júla 2009 CEN zrevidoval harmonizovanú normu EN 71-7:2014+A2:2018 „Bezpečnosť hračiek – Časť 7: Farby na nanášanie prstami. Požiadavky a skúšobné metódy“, na ktorú bol odkaz uverejnený vykonávacím rozhodnutím Komisie (EÚ) 2019/1728 (4). Výsledkom bolo prijatie harmonizovanej normy EN 71-7:2014+A3:2020.
                  
               
                     (5)
                  
                  
                     V harmonizovanej norme EN 71-7:2014+A3:2020 sa stanovuje aktualizovaný odkaz na uplatniteľné právne predpisy Únie, pokiaľ ide o používanie viacerých farbív uvedených v tabuľkách A.1 a A.2 prílohy A k uvedenej norme, pričom sa zohľadňujú najnovšie špecifikácie a kritériá čistoty stanovené v nariadení Komisie (EÚ) č. 231/2012 (5). V zozname konzervačných látok povolených na používanie vo farbách na nanášanie prstami uvedenom v tabuľke B.1 prílohy B k harmonizovanej norme EN 71-7:2014+A3:2020 sa znižuje maximálna povolená koncentrácia klimbazolu na 0,2 % v súlade s najnovšími vedeckými odporúčaniami uvedenými v dodatku k stanovisku Vedeckého výboru pre bezpečnosť spotrebiteľov (6).
                  
               
                     (6)
                  
                  
                     Na základe žiadosti M/445 z 9. júla 2009 CEN zrevidoval harmonizovanú normu EN 71-12:2013 „Bezpečnosť hračiek – Časť 12: N-nitrózoamíny a N-nitrózovateľné látky“, na ktorú bol odkaz uverejnený vykonávacím rozhodnutím (EÚ) 2019/1728. Výsledkom bolo prijatie harmonizovanej normy EN 71-12:2016.
                  
               
                     (7)
                  
                  
                     V harmonizovanej norme EN 71-12:2016 sa stanovujú vylepšené skúšobné metódy pre N-nitrózoamíny a N-nitrózovateľné látky v elastoméroch, najmä pokiaľ ide o schopnosť zistiť (často karcinogénne) N-nitrózoamíny aj pri nízkych úrovniach, ako aj pokiaľ ide o podrobnosti praktických skúšok, čo vedie k jednotnejšiemu uplatňovaniu skúšobnej metódy. Norma obsahuje aj alternatívne spôsoby merania a identifikácie N-nitrózoamínov, ktoré môžu byť v niektorých hračkách prítomné. Okrem toho sa rozšíril rozsah pôsobnosti normy, pokiaľ ide o materiály, ktoré sa majú skúšať, a trvanie migračnej fázy pri elastoméroch, čo je základnou časťou príslušnej skúšobnej metódy pre uvedené materiály hračiek.
                  
               
                     (8)
                  
                  
                     Na základe žiadosti M/445 z 9. júla 2009 Cenelec zrevidoval harmonizovanú normu EN 62115:2005 „Elektrické hračky – Bezpečnosť“ a jej súvisiace zmeny, na ktoré boli uverejnené odkazy vo vykonávacom rozhodnutí (EÚ) 2019/1728. Výsledkom bolo prijatie harmonizovanej normy EN IEC 62115:2020 a jej zmena EN IEC 62115:2020/A11:2020.
                  
               
                     (9)
                  
                  
                     V revidovanej norme EN IEC 62115:2020 a jej zmene EN IEC 62115:2020/A11:2020 sa stanovuje doplnenie ďalších upozornení s cieľom zabezpečiť lepšiu informovanosť spotrebiteľov o nebezpečenstvách spojených s prehltnutím mincových batérií. Aktualizujú sa v nej požiadavky na prístupnosť pre mincové a gombíkové batérie s cieľom zabezpečiť vyššiu úroveň ochrany a dopĺňajú sa nové požiadavky na hračky pripojené k domácim spotrebičom, vrátane počítačov, s cieľom chrániť používateľov pred zásahom elektrickým prúdom. Ďalej sa v nej upravujú kritériá pre obmedzené skúšanie s cieľom umožniť zjednodušené požiadavky na elektrické hračky s nízkym výkonom a stanovujú sa ďalšie požiadavky na bezpečnosť LED v hračkách s cieľom minimalizovať riziko poranenia očí. Dopĺňajú sa v nej nové požiadavky na riešenie nebezpečenstiev spojených s používaním diaľkovo ovládaných elektrických detských vozidiel. Ďalej sa v nej špecifikuje typ batérií, ktoré sa majú použiť na skúšanie elektrických hračiek, ktoré sú dodávané bez batérií, s cieľom zlepšiť reprodukovateľnosť skúšok z dôvodu nárastu dostupných typov batérií. Ďalej sa v nej stanovuje kategorizácia všeobecných podmienok skúšok s cieľom zabezpečiť, aby boli skúšobné podmienky vhodné pre každý typ hračky a jej zdroj napájania.
                  
               
                     (10)
                  
                  
                     Komisia spolu s CEN posúdila, či je výborom CEN vypracovaná harmonizovaná norma EN 71-7:2014+A3:2020 v súlade so žiadosťou M/445 z 9. júla 2009. Harmonizovaná norma EN 71-7:2014+A3:2020 spĺňa požiadavky, na ktoré sa má vzťahovať a ktoré sú stanovené v smernici 2009/48/ES. Je preto vhodné uverejniť odkaz na uvedenú normu v Úradnom vestníku Európskej únie.
                  
               
                     (11)
                  
                  
                     Harmonizovanou normou EN 71-7:2014+A3:2020 sa nahrádza harmonizovaná norma EN 71-7:2014+A2:2018. Preto je vhodné vypustiť odkaz na uvedenú normu z Úradného vestníka Európskej únie. S cieľom poskytnúť výrobcom hračiek dostatok času na prispôsobenie ich výrobkov revidovaným špecifikáciám v harmonizovanej norme EN 71-7:2014+A3:2020 treba odložiť vypustenie odkazu na harmonizovanú normu EN 71-7:2014+A2:2018.
                  
               
                     (12)
                  
                  
                     Komisia spolu s výborom CEN posúdila, či je výborom CEN vypracovaná harmonizovaná norma EN 71-12:2016 v súlade so žiadosťou M/445 z 9. júla 2009. Harmonizovaná norma EN 71-12:2016 spĺňa požiadavky, na ktoré sa má vzťahovať a ktoré sú stanovené v smernici 2009/48/ES. Písmeno a) tabuľky 2 harmonizovanej normy EN 71-12:2016 však ide nad rámec požiadaviek stanovených v bode 8 časti III prílohy II k uvedenej smernici tým, že stanovuje limitnú hodnotu pre N-nitrózoamíny vo výške 0,01 mg/kg namiesto 0,05 mg/kg a limitnú hodnotu pre N-nitrózovateľné látky 0,1 mg/kg namiesto 1 mg/kg. Keďže limitné hodnoty stanovené v smernici 2009/48/ES sú limitnými hodnotami, ktoré je potrebné dodržiavať, je potrebné pri uverejnení normy EN 71-12:2016 v tejto súvislosti doplniť informačnú poznámku.
                  
               
                     (13)
                  
                  
                     Harmonizovanou normou EN 71-12:2016 sa nahrádza harmonizovaná norma EN 71-12:2013. Preto je vhodné vypustiť odkaz na uvedenú normu z Úradného vestníka Európskej únie. S cieľom poskytnúť výrobcom hračiek dostatok času na prispôsobenie svojich výrobkov revidovaným špecifikáciám v harmonizovanej norme EN 71-12:2016 treba odložiť vypustenie odkazu na harmonizovanú normu EN 71-12:2013.
                  
               
                     (14)
                  
                  
                     Komisia v spolupráci s výborom CENELEC posúdila, či je harmonizovaná norma EN IEC 62115:2020 a jej zmena EN IEC 62115:2020/A11:2020 vypracovaná výborom CENELEC v súlade so žiadosťou M/445 z 9. júla 2009. Harmonizované normy EN IEC 62115:2020 a EN IEC 62115:2020/A11:2020 spĺňajú požiadavky, na ktoré sa majú vzťahovať a ktoré sú stanovené v smernici 2009/48/ES. Je preto vhodné uverejniť odkaz na uvedené normy v Úradnom vestníku Európskej únie.
                  
               
                     (15)
                  
                  
                     Harmonizovaná norma EN IEC 62115:2020 a jej zmena EN IEC 62115:2020/A11:2020 nahrádzajú harmonizovanú normu EN 62115:2005 a jej súvisiace zmeny. Je preto potrebné vypustiť odkaz na normu EN 62115:2005 a jej súvisiace zmeny z Úradného vestníka Európskej únie. S cieľom poskytnúť výrobcom hračiek dostatok času na prispôsobenie ich výrobkov revidovaným špecifikáciám v harmonizovanej norme EN IEC 62115:2020 a jej zmene EN IEC 62115:2020/A11:2020 treba odložiť vypustenie odkazu na harmonizovanú normu EN 62115:2005 a jej súvisiacu zmenu.
                  
               
                     (16)
                  
                  
                     V záujme jasnosti, racionálnosti a zjednodušenia by úplný zoznam odkazov na harmonizované normy vypracované na podporu smernice 2009/48/ES a spĺňajúce požiadavky, na ktoré sa tieto normy majú vzťahovať, mal byť uverejnený v jednom akte. Odkazy na harmonizované normy vypracované na podporu smernice 2009/48/ES sú v súčasnosti uverejnené vo vykonávacom rozhodnutí Komisie (EÚ) 2019/1728. V dôsledku toho je potrebné nahradiť rozhodnutie (EÚ) 2019/1728 novým rozhodnutím.
                  
               
                     (17)
                  
                  
                     Dodržiavanie harmonizovanej normy zakladá predpoklad zhody s príslušnými základnými požiadavkami stanovenými v harmonizačných právnych predpisoch Únie odo dňa uverejnenia odkazu na takúto normu v Úradnom vestníku Európskej únie. Toto rozhodnutie by preto malo nadobudnúť účinnosť dňom jeho uverejnenia,
                  
               PRIJALA TOTO ROZHODNUTIE:
         
            Článok 1
            Odkazy na harmonizované normy pre hračky vypracované na podporu smernice 2009/48/ES, uvedené v prílohe I k tomuto rozhodnutiu, sa týmto uverejňujú v Úradnom vestníku Európskej únie.
         
         
            Článok 2
            Vykonávacie rozhodnutie (EÚ) 2019/1728 sa zrušuje.
            Článok 1 vykonávacieho rozhodnutia (EÚ) 2019/1728 sa však naďalej uplatňuje na odkazy na harmonizované normy pre hračky vypracované na podporu smernice 2009/48/ES, ktoré sú uvedené v prílohe II k tomuto rozhodnutiu, a to až do dátumov stanovených v uvedenej prílohe.
         
         
            Článok 3
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
         
         
            V Bruseli 28. mája 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 316, 14.11.2012, s. 12.
         
            (2)  Smernica Európskeho parlamentu a Rady 2009/48/ES z 18. júna 2009 o bezpečnosti hračiek (Ú. v. EÚ L 170, 30.6.2009, s. 1).
         
            (3)  M/445 z 9. júla 2009 o normalizačnom mandáte adresovanom výborom CEN a CENELEC v rámci smernice 2009/48/ES, ktorou sa reviduje smernica 88/378/EHS o bezpečnosti hračiek.
         
            (4)  Vykonávacie rozhodnutie Komisie (EÚ) 2019/1728 z 15. októbra 2019 o harmonizovaných normách pre hračky vypracovaných na podporu smernice Európskeho parlamentu a Rady 2009/48/ES (Ú. v. EÚ L 263, 16.10.2019, s. 32).
         
            (5)  Nariadenie Komisie (EÚ) č. 231/2012 z 9. marca 2012, ktorým sa ustanovujú špecifikácie prídavných látok uvedených v prílohách II a III k nariadeniu Európskeho parlamentu a Rady (ES) č. 1333/2008 (Ú. v. EÚ L 83, 22.3.2012, s. 1).
         
            (6)  The Opinion on Climbazole (P64) [Stanovisko ku klimbazolu (P64)] ref. SCCS/1506/13.
      
      
         
            PRÍLOHA I
            
                        Číslo
                     
                     
                        Odkaz na normu
                     
                  
                        1.
                     
                     
                        EN 71-1:2014+A1:2018 Bezpečnosť hračiek – Časť 1: Mechanické a fyzikálne vlastnosti
                     
                  
                        2.
                     
                     
                        EN 71-2:2011+A1:2014 Bezpečnosť hračiek – Časť 2: Horľavosť
                     
                  
                        3.
                     
                     
                        EN 71-3:2019 Bezpečnosť hračiek – Časť 3: Migrácia určitých prvkov
                     
                  
                        4.
                     
                     
                        EN 71-4:2013 Bezpečnosť hračiek – Časť 4: Súpravy na chemické pokusy a podobné činnosti
                     
                  
                        5.
                     
                     
                        EN 71-5:2015 Bezpečnosť hračiek – Časť 5: Chemické hračky (súpravy) okrem súprav na pokusy
                     
                  
                        6.
                     
                     
                        EN 71-7:2014+A3:2020 Bezpečnosť hračiek – Časť 7: Farby na nanášanie prstami. Požiadavky a skúšobné metódy
                     
                  
                        7.
                     
                     
                        EN 71-8:2018 Bezpečnosť hračiek – Časť 8: Hračky na rozvíjanie pohybovej aktivity na domáce používanie
                     
                  
                        8.
                     
                     
                        EN 71-12:2016 Bezpečnosť hračiek – Časť 12: N-nitrózoamíny a N-nitrózovateľné látky
                        Informačná poznámka: Limitné hodnoty uvedené v písmene a) tabuľky 2 bodu 4.2 normy „EN 71-12:2016 Bezpečnosť hračiek – časť 12: N-nitrózoamíny a N-nitrózovateľné látky“ sú nižšie ako limitné hodnoty, ktoré je potrebné dodržiavať, stanovené v bode 8 časti III prílohy II k smernici 2009/48/ES. Ide najmä o tieto hodnoty:
                     
                  
                        Chemická látka
                     
                     
                        Norma EN 71-12:2016
                     
                     
                        Smernica 2009/48/ES
                     
                  
                        N-nitrózamíny
                     
                     
                        0,01 mg/kg
                     
                     
                        0,05 mg/kg
                     
                  
                        N-nitrózovateľné látky
                     
                     
                        0,1 mg/kg
                     
                     
                        1 mg/kg
                     
                  
                        9.
                     
                     
                        EN 71-13:2014 Bezpečnosť hračiek – Časť 13: Olfaktorické spoločenské hry, kozmetické súpravy a chuťové hry
                     
                  
                        10.
                     
                     
                        EN 71-14:2018 Bezpečnosť hračiek – Časť 14: Trampolíny na domáce používanie
                     
                  
                        11.
                     
                     
                        EN IEC 62115:2020 Elektrické hračky – Bezpečnosť
                        EN IEC 62115:2020/A11:2020
                     
                  
      
      
         
            PRÍLOHA II
            
                        Číslo
                     
                     
                        Odkaz na normu
                     
                     
                        Dátum vypustenia
                     
                  
                        1.
                     
                     
                        EN 71-7:2014+A2:2018 Bezpečnosť hračiek – Časť 7: Farby na nanášanie prstami. Požiadavky a skúšobné metódy
                        Poznámka: V prípade povolenej konzervačnej látky klimbazol (položka 22 v tabuľke B.1 prílohy B k tejto norme) sa predpoklad zhody uplatňuje do maximálnej povolenej koncentrácie 0,2 % (a nie: 0,5 %). Vychádza sa z „DODATKU k stanovisku ku klimbazolu (P64) ref. SCCS/1506/13“ Vedeckého výboru pre bezpečnosť spotrebiteľov (VVBS), ktorý po uverejnení normy prijal Európsky výbor pre normalizáciu (CEN).
                        https://ec.europa.eu/health/sites/health/files/scientific_committees/consumer_safety/docs/sccs_o_212.pdf
                     
                     
                        28. novembra 2021
                     
                  
                        2.
                     
                     
                        EN 71-12:2013 Bezpečnosť hračiek – Časť 12: N-nitrózoamíny a N-nitrózovateľné látky
                     
                     
                        28. novembra 2021
                     
                  
                        3.
                     
                     
                        EN 62115 :2005 Elektrické hračky – Bezpečnosť
                        IEC 62115:2003 (Modifikovaná) + A1:2004
                        EN 62115:2005/A11:2012/AC:2013
                        EN 62115:2005/A11:2012
                        EN 62115:2005/A12:2015
                        EN 62115:2005/A2:2011/AC:2011
                        EN 62115:2005/A2:2011
                        IEC 62115:2003/A2:2010 (Modifikovaná)
                     
                     
                        21. februára 2022